
               REPUBLIKA HRVATSKA
OPĆINSKI GRAĐANSKI SUD U ZAGREBU
	     Ulica grada Vukovara 84
		Zapisnik

od  12. listopada  2026.

o održanom pripremnom ročištu kod 
Općinskog građanskog suda u Zagrebu

     Prisutni od suda:

          Sudac:					
        Rea Rajić 	 		Tužitelj:  mlt. Ema Mabić
Tuženik: Josip Mabić 	
         Zapisničar:	              
        Silvija Zdešić                         Radi: Uzdržavanje djeteta


Sudac započinje glavnu raspravu u 12,00 sati.
S ročišta je isključena javnost sukladno čl. 351. ObZ-a, a prisutni su upozoreni o obvezi čuvanja tajne kao i na posljedice odavanja tajne sukladno odredbi čl. 308. st. 4. ZPP-a.

Utvrđuje se da su pristupili:
Za tužitelja:  odvjetnica Mateja Sekalec
Za tuženika:   nitko, dostava uredna

Konstatira se da u spisu prileže email prijepis tuženika od 09.10.2026. u kojem navodi da nije u mogućnosti zbog prirode posla do kraja sezone, odnosno do kraja listopada, doći u Zagreb.

Sud donosi 
r j e š e n j e

Današnje ročište će se održati u odsutnosti uredno pozvanog tuženika. 


Tužitelj ostaje kod tužbe i tužbenog zahtjeva u cijelosti,  svih dosadašnjih navoda i predloženih dokaznih prijedloga. Predlaže pribaviti podatke o nekretninama, motornim vozilima, plovilima i vrijednosnim papirima tuženika. Također predlaže od FINE pribaviti godišnje financijskom izvješće GFI - POD za 2025. za obrt Mabić travel, te podatke o računima otvorenim na ime tuženika te njegovog obrta. Po pribavi tih podataka, predlaže od poslovnih banaka zatražiti informacije o stanju računa te promet po tim računim od 01.10.2025.-01.10.2026. Još traži od HZMO pribaviti podatak o zaposlenju tuženika. Isto tako predlaže pribaviti podatke o prihodima tuženika za 2025 i 2026.  


Sud donosi 
r j e š e n j e

I. Usvajaju se svi dokazni prijedlozi stranaka.
II. Prethodni postupak je zaključen.
III. Od Porezne uprave, FINE i HZMO-a će se zatražit podaci o prihodima za tuženika za 2025. i 2026., godišnje financijsko izvješće GFI - POD za 01.01. 2025. do 31.12.2025.,  za obrt Mabić travel, računima otvorenim na ime tuženika i na njegov obrt Mabić travel, te podaci o zaposlenju tuženika. Sud će vanjskim provjerama pribaviti podatke o imovini tuženika. 
IV. Ročište za glavnu raspravu na kojem će se saslušati stranke će se zakazati za 
                                              
	 12. siječnja 2027. u 12,00 sati

Što prisutni primaju znanje i obvezuju se obavijestiti stranke da pristupe radi saslušanja.




Dovršeno  u            sati


Sudac:                                             Stranke:



       				 Zapisničar:

